Stenger Kristóf

**A SZERETŐ, A SZERETETT ÉS EGY BAKI**

egyfelvonásos

BAKI ATTILA (A barát)

GERMÁNT BEATRIX (A barátnő)

SZŰCS SÁNDOR (A barátnő volt pasija)

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

*Kis lakás Olaszországban, Bolognában*

*Attila egy kanapén ül, a laptopját nyomkodja.*

ATTILA Holnapra meg kéne a Szívem Csücskét lepni egy ajándékkal! De mit is szeret… Fagyi! Nem. Az nem jó, mert előadása lesz és még a végén megfájdul a torka. Vegyek neki ruhát? Múltkor is rossz méret volt… *(Feláll, sétál, viszi a laptopot. Keres a neten)* Megvan! Csinálok neki egy jó paprikás krumplit! A hazai ízeket imádja úgy is… De ez sem jó… fogyózik mostanság. Én a legjobb ajándékot akarom az én tündérbogaramnak! *(Visszahuppan a kanapéra, a gépbe mélyed)*

*Kicsapódik, az ajtó Beatrix beront*

BEATRIX Helló! Szia! Hazaértem.

*Gyorsan lecsapja a laptopot és felkapja a fejét*

ATTILA Óh, szia! De hamar hazaértél. Történt valami? *(Puszi, üdvözlés)*

BEATRIX De hamar felpattantál… Csak nem olyat néztél?!

ATTILA Én? Olyat? Soha bogaram! *(Súgva a nézők felé)* Vagy ha igen arról te sohasem tudnál. Barátnőm van, de vak ettől még nem vagyok és bolond, sem hogy az akarjak lenni.

BEATRIX Aha. Persze… Bár mindegy is! Fontosabb dolgokról kéne most beszélnünk…!

ATTILA *(Közbevág)* Terhes vagy?

BEATRIX Dehogy. Mégis kitől lennék? Ennyire profinak ne hidd magad. Csak a pályán viszed jól a labdát. Másról volna szó. Ugye lezárják a várost…

ATTILA *(Közbevág, matat itt-ott a lakásban)* Ki akarsz költözni anyádékhoz? Én ott nem bírok ki még egy napot. Apád humora és modora már bocsáss meg de… eléggé fájdalmas… Igen, ez a legszebb szó rá!

*Leülnek mindketten a kanapéra*

BEATRIX Nem! Az kéne még! Csak volna egy ismerősöm… aki már nem tud… hazautazni és szállásra volna szüksége. Felajánlottam neki, hogy itt alhat nálunk. Így nem kell hotelszobát bérelnie… Persze ragaszkodott hozzá, hogy beszálljon a költségekbe és segít, ahol tud…

*Kivágódik az ajtó, belép Sándor*

SÁNDOR Szevasztok! *(Két nagy táskáját bevágja kanapé mellé)* Otthonos kis kégli. *(BA felpattan)* Szűcs Sándor vagyok. Á, te volnál a ház ura, a környék alfája. Sokat hallottam már rólad!

ATTILA Üdvözöllek itthon! Baki Attila vagyok. *(Kezet fognak)* Akkor a hírem megelőz, azt hiszem…

SÁNDOR Ja, még egy ekkora nyekenyókát és beszari alakot nem látott egész Bologna. Mond csak, tényleg kidűlsz egy pohár töménytől? És tényleg megijedtél a Sebastiano kutyájától?

ATTILA Á, dehogy. Ostoba pletyka.

SÁNDOR Egy videó többet mond, mint egy pletyka*. (Kóvályog a lakásban)* Van valami harapnivalótok? Megdöglök éhen!

BEATRIX Egyenesen és aztán a második ajtó.

SÁNDOR Köszi, cica! (Kimegy)

*Attila Mérgesen körbejár*

ATTILA Ez meg ki? És mi az, hogy cica? Egyáltalán honnan ismered?

BEATRIX *(magyarázkodva)* Hát… Ő az én… Jogot hallgat. Meg még Magyarországon, Pesten egyszer összefutottunk egy egyetemi nyíltnapon, meg a szüleink ismerik egymást. Elég rendesen. Anyu elképesztő férfinak tartja… olyan izmos, jó a haja, kellemes az illata, jól néz ki, van egy bombasztikus stílusa… és olyanokat tud… Éjjel-nappal talpon bír lenni. Nem lankad a figyelme, és lesi minden percben az ember kíváncsiságát.

ATTILA *(Büszkén)* Che… mintha csak engem definiáltál volna… /közbevág GB/ Erős mellkas, formás test, na jó, kocka has is van, egy lekerekített kocka ugyan, de kocka. Egész nap én is bírok mindent… Csupa erő, csupa izom! Minden reggel tejet iszom! *(Feszít a nézőknek)*

BEATRIX *(közbevág, a nézőknek egy az egyben)* Tudják Baki ő… olyan amilyen a neve. Szó szerint egy baki. Se ilyen, se olyan. Semmiről sincs véleménye, mindent elfogad, és ami a legjobb, mindent elhisz. Egy nevetséges gyerek és a társaságokban mindig nevetség tárgya. Jó tudom, felmerül a kérdés, hogy akkor miért vagyok vele? Van egy lakása… Meg tud adni pénzt, és a szülei egyengették az utamat… Nem hiszem, hogy olyan nagy bűn ez… Egy- két férfival kavarok, de csak ennyi… egy estére.

ATTILA Hé, Beatrice! Kincsem, de elmerengtél.

BEATRIX Csak elkalandoztam.

ATTILA Mmmm! *(GB—t hátulról átöleli)* Jó is lenne… de milyen jó is lenne! Bár lehet, nem most azonnal kellene, de ha ennyire akarod, akkor én megteszem neked. Csináljunk valami kaját.

BEATRIX Nem. Nem vagyok éhes. *(Kifordul az ölelésből)* Semmi kedvem most enni! Amúgy is tartalékolnunk kell, hogy elég legyen. *(Nézőknek)* Vagy legalábbis nem kéne mindent megzabálnia. Olyan idegesítő tud lenni… de a jólétnek ára van. Meg kéne tőle valahogy szabadulni csak egy kicsit… Sándorral kettesben akarok lenni *(sóhajt)* Mint akkor…

ATTILA Naaa ne mond ezt arany tündér bogaram. Látom a mosolyodon, éhes vagy. Ki vagy éhezve *(Végignéz rajta)* és én is.

BEATRIX Hagyj már békén… Most ehhez semmi kedvem *(almát cikkezni megy)*

*Leül enni, BA csak hosszan nézi*

ATTILA *(Megtöri a hosszú kínos csendet)* Hát ő… azt hiszem, elmegyek a boltba. Készíteni akarok neked valami édeset… Tudod virágot a virágnak… Meg minden mást is.

*Kabátot vesz és kimegy*

BEATRIX *(Feláll meglepődötten)* Hát ez könnyebb volt, mint eddig bármi.

SÁNDOR *(bejön böfögve)* Hát ez rohadt jó volt, *(böfög)* oh Pardon! Na, merre van a helyi humor herold?

BEATRIX Elment. Kettesben vagyunk.

SÁNDOR Meg kell ünnepelni…

BEATRIX Mégis mit?

SÁNDOR Hát a fondorlat királynőjét!

BEATRIX Oh, köszönöm. Pezsgő?

SÁNDOR Jöhet. Nem csak okos, ravasz, fondorlatos, és már-már mocskos, de elképesztően csinos, *(Gb a szekrényhez riszál SzS a kanapéhoz támaszkodik, végigméri a nőt)* kecses és végtelenül érzékizgató, ahogy kapkodja azokat a pici lábait, amibe belemozog az egész tatja /GB közbevág/ és aztán az egész… teste!

BEATRIX *(közbevág)*Előjött belőled a kalóz, Sándor? *(Pukkan a pezsgő)* Ismeretlen vizekre tévedsz a végén.

*Beatrix Sándorhoz libeg két pohár pezsgővel. Sándor átkarolja szemből. Lassan csúszik a keze*

SÁNDOR Ismerem én ezeket a vizeket. De még milyen jól. Az a négy hónap nem múlt el emléktelenül.

BEATRIX Elég hosszú volt minden… az éjszakák különösen, ha a szomszéd autót bontott és egész éjszaka visított a fém mikor vágták.

SÁNDOR Meg amikor a szomszéd srác állandóan hegedűvizsgára gyakorolt és húzta a nótát addig, míg a húr vonyítani nem kezdett, vagy össze nem zuhant a fáradtságtól.

BEATRIX Jaj hagyjad már azt a gyereket, olyan kedves volt, amikor a romantikus vacsoránkhoz játszott. Olyan tökéletes volt minden.

SÁNDOR Leszámítva, hogy a szomszéd éjjel átrendezte az egész lakást.

BEATRIX Csattogott minden.

SÁNDOR Állj! Mi lesz, ha a kis házi kedvenced hazaér és így talál?

BEATRIX Ne ezen agyalj… Inkább, hogy mikor, hol, mennyit. Hogyan pattintsuk majd le, ha teljes lesz a zárlat.

SÁNDOR Jó, majd ezen is agyalok, de előtte bezárom az ajtót. Aztán jöjjön, aminek jönnie kell…

*Az ajtóhoz megy. Az hirtelen kinyílik, kiveri a kezéből a poharat. Lihegve beront Baki*

*Beatrix elrejti gyorsan a palackot és a poharat*

SÁNDOR Hé, Tesó! Lassíts már! Nem hajt a tatár…

BEATRIX Jaj! Nézd mit csináltál!

*Attila leül, liheg*

ATTILA Nem fogjátok… elképzelni azt, amit hallottam! Néztétek a Tv-t?

SÁNDOR *(Fejét fájlalja)* Nem. Jobb elfoglaltságunk volt?

BEATRIX *(Odaül BA mellé)* Nem néztük.

ATTILA Be kell kapcsolni! Kijárási tilalmat fognak bevezetni… Most találkoztam Vittorio felügyelővel két sarokra innen. A boltnál rendezte a népeket. Azt mondta majdnem tömegverekedés lett két tekercs WC-papír okán. Meg hogy a Mario bácsi, tudjátok a pizzás, kórházba került. És ki fogják vezényelni, lehet a katonaságot az utcákra.

SÁNDOR Ezt eddig is tudtuk apafej. Újat nem mondasz ezekkel.

ATTILA Kijárási tilalmat rendelnek el.

*Sándor és Beatrix egymásra néznek ijedten.*

BEATRIX Hú, ez így durva lesz*.(földre ül)*

SÁNDOR Hagyjad már tuti csak viccel a gyerek. Állítólag jó a humora!

*Attila leveszi a kabátját, kipakolja a szatyrokat*

ATTILA Főzök vacsorát. Milánói sertésborda lesz. Az ilyenkor jó az idegekre. (Kimegy)

BEATRIX *(BA után kiállt)* A szekrényemet nyisd ki, alul a rózsaszín cipős dobozban van két üveg hazai házi. Hozd ide! Erre inni kell.

ATTILA Jó. Gurítom. *(kintről begurul az üveg)*

BEATRIX Azért igazán a kezembe adhattad volna.

ATTILA *(Visszalép félig)* Majd máskor szivi. *(Teljesen kimegy)*

SÁNDOR He. Hehe! Ez így vicces. Ne aggódj, kincsem megoldjuk így is. A szomszédban, ha jól tudom, egy karmester lakik. Éjjelente lesz it zene:

BEATRIX Neked még most is ezen jár az a csökevényes agyad? Hát nem érted, hogy össze vagyunk, zárva kitudja meddig, és nincs semmink.

SÁNDOR Nekem történetesen van mim.

BEATRIX Hagyjál! *(Feláll. Odább vánszorog kétségbeesetten és olvasni kezd)*

SÁNDOR Ilyenek ezek az ünnepek. Főleg a nőknek. Ne csodálom, ha nem szeretik. De ha most nem… akkor majd este…

*Sándor kávézott a poharat az asztalon hagyja, átöltözik, pár ruháját szétrakja. Nézi a Tv-t GB alszik a könyvön*

ATTILA *(Jön a vacsorával)* Na, készen is van frissen, melegében. Asztalhoz mindenki! Addig együnk még meleg.

BEATRIX (Ásít) Mi van?

ATTILA Kész virágszálam a kaja. Gyere enni.

BEATRIX Jó, majd… Megyek mindjárt.

*BA az asztalhoz ér és lerakja a terítéket és a kaját*

ATTILA Ki hagyta itt ezt a bögrét… alján egy kis adag kávéval? Miért nem volt képes a mosogatóba tenni?

BEATRIX *(Közönség felé)* Na, igen. Baki és a rendmániája. Sokszor kivágja nálam a biztosítékot!

ATTILA Melykőtök volt?

*Senki sem felel*

ATTILA Na, halljam. Ki hagyta itt! *(Most veszi észre a többi szennyest.)* Úhh! A jó ég tegyen el neked egy… Sándor te voltál*.(Beáll a Tv elé)*

SÁNDOR Kérlek, állj már ki a képből! Pont kitakarod a visszajátszását a meccsnek.

ATTILA Rakj rendet!

SÁNDOR Nyugi van… majd meglesz *(Kézzel legyint)*

ATTILA Állj fel és rakja magad után rendet!

SÁNDOR Tesó! Megcsinálom később! Ráérünk. Üljél le.

ATTILA Nem fogok leülni. Most azonnal rakj rendet!

SÁNDOR Havercsákó, csináld már meg helyettem. Hagy nézzem már ezt a meccset!

ATTILA Nem csinálok meg helyetted semmit. Állj fel és menjél! Attól még, hogy vendég vagy neked is be kell tartanod a normáinkat.

BEATRIX *(Közbeszól)*A kaja kihűlt. Most már a végtelenségig játszhattok.

ATTILA Ajj! Látod mit csináltál!?

SÁNDOR Jó, látom tesó te hajthatatlan vagy. Megyek. *(Feláll, elindul)* A mosdó merre is van? *(GB felé fordulva)*

BEATRIX Az első ajtó. Ott.

SÁNDOR Köszi, cica! Este majd… (Ki felé megy)

BEATRIX (Feszülten, súgva) Ne így ennyire feltűnően.

ATTILA Mi lesz este?

SÁNDOR Egy jó vívóverseny. Megnyerem! Itt patakokban fog folyni a vér. *(Menet közben)*

ATTILA Aha. *(Kicsit fenyegetően)* Első sorból nézem majd.

SÁNDOR *(Visszasiet)*Ja, tényleg! A telefonomat majdnem itt felejtettem. (Kimegy gúnyosan)

ATTILA *(Asztalhoz ül. Maga elé veszi a vacsorát)* Hmm. Teljesen kihűlt.

BEATRIX Ezt mondtam.

*Hosszan ülnek, egymással szemben, matatják a vacsorát*

ATTILA Kedves, de elcsendesedtél. Nem hallgatsz zenét. A telefonodat sem nyomod feszt. Mondd, beteg vagy? *(Ki a nézőknek)* Látszatra úgy tűnik, hogy egy rémes, parti szörny a csajom. Pedig nem. Egy üveg borra nem lehet rávenni. Bár most a pálinkával meglepett. Olyan kecses, gyönyörű, tündéri nőszemély, de valami más most benne. Vagy a Sándor miatt, vagy valami másért, lehet tényleg terhes csak nem vallotta be. Mondjuk ennek fel kellett volna tűnni. Talán akkor lehetett? Nem… Az már három hónapja volt, gömbölyödnie kéne akkor a hasának. Tyű, de rég voltunk már olyan szellemi állapotban… ha értik mire gondolok ez alatt.

BEATRIX Semmi bajom. *(Szégyenlősen)*

ATTILA Látom, hogy van valami. Nekem mindent elmondhatsz Édes!

BEATRIX *(Nézőknek)* Az kéne még, hogy mindent elmondjak… Sándor sosem kérdezne. Ő csak tenné, amit kell. Ápolna. Míg ez… kész röhej, amit csinál. Jó cukim meg minden, de cukorbetegséget nem akarok kapni. De ha nem fogok kiszabadulni innen, akkor itt döglök meg…(*Attilának)* Tényleg semmi bajom.

ATTILA Te titkolsz valamit.

BEATRIX *(Rémülten)* Nem. Én olyat nem.

ATTILA Pedig tudom.

BEATRIX *(Idegesen)* Mégis mit? *(Felpattan az asztaltól)*

ATTILA Azt.

BEATRIX De mégis mit? *(Oldalog) (Nézőknek)* Ettől rosszabb nem lehet a nap. Honnan tudhat arról, hogy Sándor meg én… szóval, na. Tegnap estefelé is. Meg máskor is.

ATTILA Tudod, miről beszélek.

BEATRIX *(Ideges, fogja a hasát)* Én soha… Nem tennék olyat… Nem esne meg velem.

ATTILA Látod pont erről beszéltem. (Odarohan GB-hez és megsimítja a kezét) Babát vársz. Ráadásul tőlem. Ezt miért nem akartad elmondani tündér Bogaram? Azt hitted, hogy nem tudok róla.

BEATRIX *(Értetlen)* Mi?

ATTILA Basszus! Bocsi! Lelőttem a meglepetést?

BEATRIX *(Megkönnyebbülten)* Akkor te most arra célozgattál, hogy én terhes vagyok?

ATTILA Igen.

BEATRIX *(Nézők felé)* Huh, ez az!

ATTILA Mégis mi másra céloztam volna? Tuti terhes vagy.

BEATRIX Mi másra…? Nem is tudom… De ki kell, hogy javítsalak. Nem vagyok terhes. Csak na, bizonyos időszak van.

ATTILA Aha… Pontosan milyen?

BEATRIX Olyan. Tudod.

ATTILA *(Rádöbben)* Elrontottad a hasad! Látod, mondtam neked hogy attól még, hogy vizsgák jönnek, attól még ugyan úgy meg kell tartani az étkezéseket, és nem szabad felborulnia a ritmusodnak.

BEATRIX Inkább hagyjuk. Menthetetlen vagy. A mosdó mikor szabadul már fel!

ATTILA Szűcs van bent. *(Nevetve)* Lehet már megfulladt.

BEATRIX Hogy mondhatsz ilyet!? Inkább raknál rendet!

ATTILA Ő csinált kupit. Neki is kell összeraknia. Nem vagyok a cselédje! Ő vendégeskedik nálam, nálunk vagy nem tudom… szóval alkalmazkodnia kell.

BEATRIX Na de légy szíves. Pakolj el a kedvemért. *(Átkarolja)* Olyan izgalmas vagy, amikor pakolsz… ahogy feszülnek az izmaid…

ATTILA *(Kacéran)* Tényleg?

BEATRIX Igen.

ATTILA *(Hosszas szemezés után)* Rendben, de csak mert olyan ellenállhatatlan vagy.

*Szétrebbennek*

BEATRIX Köszi! *(Elmegy)*

*Attila pakolászik kicsit zsörtölődve*

SÁNDOR (Jön) Tyű, he! Olyan jó volt a meccs! Wilder olyan KO-t eresztett el… Tesó, azt látnod kellett volna!

ATTILA Te nem szarni voltál?

SÁNDOR De.

ATTILA Látom.

SÁNDOR Hallottam valami hangoskodást tőletek, s Beat úgy rohant be a mosdóba, történt valami? *(Ledobja magát a kanapéra)*

ATTILA *(Pakol, az aszalnál)* Nem volt semmi. Csak közöltem vele, hogy tudok mindent.

SÁNDOR *(Visszafogottan ideges)* Hogy mi van?

ATTILA Csak mondtam neki, hogy tudok mindent.

SÁNDOR *(Visszafogottan ideges)* Miről?

ATTILA Nem mondta még? Pedig biztosra vettem, hogy te is tudsz róla.

SÁNDOR *(Felpattan)* Te tudsz róla?

ATTILA Igen. Miért?

SÁNDOR Arról?

ATTILA Arról.

SÁNDOR És hogyan fogadtad? A csörömpölés alapján rosszul.

ATTILA Örülök neki. Elsőre nem akarta bevallani, de rájöttem én!

SÁNDOR Arra hogy hébe-hóba… hát, na… tudod.

ATTILA Arra.

SÁNDOR Rólam mit mondott?

ATTILA Semmit. Miért kellet volna rólad bármit is mondania? Terhes.

SÁNDOR Terhes…? Hogy hogy? Kitől??

ATTILA Hát tőlem. *(Nevet)* Mégis ki mástól lenne? Álmodni ilyen hű emberről más nem is tud.

SÁNDOR *(Súgva magának)* Csak velem kivételezik. Egyébként tényleg egy szent.

ATTILA (Furcsán néz, magának) Furcsa ez a Szűcs.

SÁNDOR Tudod, Beatrix egy olyan érdekes csaj…

ATTILA Igen… Ezt már mondtad. (Elkezd matatni, pakol és dúdol)

SÁNDOR Hát igen… Tudod még anno ketten Pesten, amikor korzóztunk… És az a ruha, ami rajta volt…

ATTILA Bocs. Mi?

SÁNDOR Mindegy elkalandoztam. *(Felpattan)* Elteszem magam holnapra tesó. Majd holnap dumálunk. Csőváz! *(Elmegy egy szobába)*

BEATRIX *(Bejön)* Sándor már aludni ment?

ATTILA *(Leül a kanapéra)* Igen.

BEATRIX Én is megyek akkor. Jó éjt! *(Elindul)*

ATTILA Az a Szűcs szobája!

BEATRIX (Játszva, ijedten) Ja… Tényleg. *(Kimegy)*

*Csak Attila marad egyedül a kanapén*

ATTILA *(Hosszan matat a szemével a levegőben)* Furcsa. Nagyon furcsa ez az egész. Főleg ők furcsák. A terhességtől mind a ketten megijedtek. Féltek valamitől és nem tudom mitől. Beatrixem félelmét még meg is értem, hiszen mégis csak egy új élet… meg a szülei is olyan túlságosan konzervatívak és nem igazán bírnak engem. Pedig minden okuk megvolna rá! Ezután persze egy esküvőt is gyorsan meg kell ejteni. Az újdonsült anyukát gyorsan férjhez kell adni, mint régen. Azt hiszem, Pesten esküszünk majd… a gyűrűket Lipics ékszerészetében hamar elkészítik. Apám jó barátja az öreg, az a csirkefogó. Egyszer gyorshajtáson kapták, de valahogy kidumálta magát… mai napig nem tudom elképzelni, hogy lehet. A ruhákat Brúdi ajándékba adja majd vagy legalábbis tuti ad engedményt. Ötven vagy hatvan százalék… Már hallom is az orgonaszót. Csak azt nem értem miért rémültek meg ennyire? Szűcs mondott valamit. De mit? /

SÁNDOR *(Átsétál, súgja)*… amikor korzóztunk… és az a ruha…/Mi van ha… nem. Az nem lehet. De… ha mégis? Hülyeség ez. Gondolkodni is felesleges róla. *(Felpattan)* Mégis mikor? Hol? Á mégsem, akkor biztos, hogy nem. *(Jön-megy)* Biztosan csak bolond a gondolat és csak a fáradtság szórakozik velem. *(Megtorpan)* Bár… lehet. Most már azt tudom… Bár inkább aludjak, mert holnap is nap lesz és lehet mindez bolondság. *(Leheveredik a kanapéra)* Tényleg az első sorból nézem majd. *(Elalszik)*

*Félhomály van, éjjel*

SÁNDOR (Jön, súgja) Beatrix, hol vagy? Ideje volna élvezni is a szomszéd zenéjét, húzná már azt a nótát… úgy rendesen, ahogyan azt kell. Pont úgy, ahogy szereted.

ATTILA *(Felkapja a sötétben a fejét. Eltorzított hangon szól)* Sándorom! Itt vagyok… vártalak már… Késtél te csibész kölyök… Nem ezt vártam tőled. Már nem bírom sokáig.

SÁNDOR Hol vagy? Hallak, de nem látlak.

ATTILA Itt fekszek a kanapén.

SÁNDOR Kapcsolok lámpát csak, hogy lássalak.

ATTILA Ne! Még felébred az a nyomi Attila.

SÁNDOR Igaz. *(Tapogatva halad előre a sötétben)*

ATTILA Gyere csak, már nem vagy messze!

SÁNDOR Igen… már itt is vagyok… mindjárt meg is foglak.

ATTILA *(Saját hangján)* Csak vigyázz itt helyben ki ne heréljelek egy késsel.

SÁNDOR *(Felordít a rémülettől. Hátrahőköl, felnyomja a lámpát. Seggre esik.)* Jesszus ég, tesó! Ez aztán jó poén. *(Lassan feláll, megveregeti BA vállát)*

*Kirohan Beatrix*

ATTILA Nem poén volt! *(Bever egyet SzS-nek)*

BEATRIX (Sikítva rohan be) Mit csináltok?

ATTILA Csak eszmét cserélünk múltról, jelenről, jövőről éjszakai zenebonázásról… a vendéglátó csajának a környékezgetéséről.

SÁNDOR (Orrát fogja. Felindulásból szól) Sose volt a tiéd! Minden délután és órák után nálam volt. A történteket meg hát a fantáziád kiszínezi tesó… Erőltesd meg magad, mert te hasonlókat csak merész álmokban csinálsz:

Beatrix *(közbevág)* Csitt! Maradj már csendben! *(Zokog)* Egy szót sem. *(Térdre hull és zokog)*

ATTILA *(Visszafogottan)* Párzó majmokat látok az állatkertben is. De még ilyen alantasokat soha. Tűnjetek innen!

BEATRIX *(Zokog)* Nem, te nem ilyen vagy, te nem teszel ilyet.

SÁNDOR Na, mi van nyekenyóka menőzünk? Azt hiszed király vagy?

ATTILA Arra van az ajtó.

SÁNDOR *(Nevetve)* Engem nem dobhat ki senki sehonnan.

ATTILA *(Felkapja a kanapé mellől a táskákat és SzS kezébe vágja)* Itt van, eredj! *(Kinyitja az ajtót)* A viszont látásra Tesó!

SÁNDOR Én nem megyek el.

ATTILA Akkor rendőrök visznek… nekem mindegy. *(Előveszi a telefont)*

BEATRIX Sándor, menj el. Jobb, ha eltűnsz…

*Sándor vállat von és kitrappol*

BEATRIX *(Kicsit nyugodtabban, félve)* Végre elment…

ATTILA *(Súgja)* Te is menj el.

BEATRIX Hogy? Hova? Miért?

ATTILA Mindketten kelletetek ehhez. Meg amúgy is rájöttem mindenre…

BEATRIX Nem tehetsz most ki…

ATTILA De… Ha akarod, vidd a cuccod… De holnap még visszajöhetsz érte.

BEATRIX *(Feláll. BA-t átkarolja, hízeleg. BA ridegen áll)* Na… kérlek, te hős hercegem! Most nyertél, inkább üljük meg a diadalt vagy… feküdjük, ahogy kívánod!

ATTILA *(Szárazan)* Nem. Menj el innen.

BEATRIX Na de kérlek!

ATTILA Tűnj el innen! *(Ellöki óvatosan magától)*

BEATRIX Mégis hova menjek? Éjfél lesz egy perc múlva…

ATTILA Ahova gondolod. Minden jót! *(Az ajtóhoz lép)* Erre tessék.

BEATRIX Te nem ilyen vagy… Nem tennél sohasem ilyet.

ATTILA Félreismertelek én is téged. De te szabtad a játékszabályokat… én csak játszok. Isten veled Beatrix!

*GB kimegy. BA becsukja az ajtót*

ATTILA *(Matat, az üres lakásban majd leül a kanapéra)* Jó nap volt a mai… *(Felnéz az órára)* Ja, hogy már elmúlt éjfél. Ez a bezártság mennyire rávilágít az emberekre. Mik ki nem derülnek róluk? Pedig csak szembe lettek állítva önmagukkal és a vágyaikkal. Aztán hogy ki mennyire bírja, az kiderül előbb vagy utóbb. *(Felnevet)* Nos, meg lett a legjobb ajándék.

*Sötét*

*2020*